Renungan di Bukit Chandu

Renungan di Bukit Chandu adalah sebuah pusat penceritaan Perang Dunia II yang dibangunkan dan diuruskan oleh Arkib Negara Singapura dan ia terletak di Bukit Chandu, Pasir Panjang Road di Singapura.

Pusat tersebut dibuka secara rasmi oleh Timbalan Perdana Menteri Tony Tan pada 15 Februari 2002. Tarikh tersebut juga menandakan ulang tahun kejatuhan Singapura pada tahun 1942.

Sejarah
Bukit Chandu merupakan salah satu tapak berlakunya pertempuran Pasir Panjang pada Februari 1942 sebelum British menyerahkan Singapura kepada Jepun pada 15 Februari. Pertempuran itu berlaku selama dua hari sebelum penyerahan kalah. Peristiwa tersebut memperlihatkan Rejimen Askar Melayu Diraja yang diketuai oleh para pegawai Melayu dan British yang mempertahankan bahagian barat Singapura, dipaksa untuk berundur ke bukit. Selama 48 jam, kompeni C Rejimen Askar Melayu Diraja dan sebilangan kecil daripada batalion pertama dan kedua terlibat dalam salah satu pertempuran paling sengit di Singapura. Ramai tentera telah gugur di atas bukit tersebut. Mereka yang masih terselamat telah ditangkap dan dibunuh oleh pihak Jepun termasuklah platun ke-7, kompeni C dan komander batalion pertama Leftenan Adnan bin Saidi.

Bangunan
Bangunan pusat tersebut merupakan sebuah banglo berwarna hitam dan putih dari era penjajahan yang terletak berhampiran dengan tapak di mana berlakunya pertempuran Pasir Panjang pada Februari 1942. Ia telah dibina pada awal abad ke-20 untuk para pegawai kanan British.

Bangunan itu telah dipulihkan untuk memelihara struktur dan reka bentuk asalnya, mengekalkan gaya asal gerbang dan jendela tetapi bumbungnya telah diubah.

Rujukan

Pautan luar

Kategori:Muzium di Singapura